Elevrådsmøde torsdag d. 28/9-2017 kl. 10-11

DAGSORDEN

* **Elevråd 2017/18**:

Lukas A6

Oliver A5

Julie B4

Sebastian B1

Suppleant er Michelle B1

Mille C1

Dennis C3

* **Til stede:**

Elevrådet, Helle, IT Lars, Erik Svedborg fra forældrebestyrelsen.

* **Fraværende**

Ingen

* **Valg af ordstyrer**:

Dennis

* **Valg af referent**:

Helle

* **Punkter til drøftelse gennemgås af Julie (formand):**
* IT Lars er inviteret med til mødet for, at drøfte det videre videoforløb på Intra. Dennis, Lukas og Oliver vil gerne arbejde videre med dette sammen med Lars. Det er i orden med klassens voksne.

Der aftales at Lukas, Dennis og Oliver arbejder med projektet torsdage kl. 10-11. Lars fortæller hvor langt de nåede sidste år og hvad der skal arbejdes videre med i år. Lars foreslår, at elevrådet på næste elevrådsmøde skal præsentere sig selv foran kameraet.

Til næste gang skal elevrådet skrive et par linjer om sig selv. Alle er enige om, at det er en god ide og en aftale til næste gang.

* Nyt fra fælleselevrådsmødet ved Julie og Sebastian. Til fælleselevrådsmødet skulle de præsentere sig selv. På mødet blev der drøftet timer og linjefag, renovation af toiletter, bevægelse i timerne, afholdelse af fælles arrangementer for skolerne i Nyborg kommune, evt. med konkurrencer, tur til udlandet med få elever fra hver skole. Danehof har søgt sponsorer til skaterbane. Det lykkedes dem at få 80.000 kr.

Julie og Sebastian melder om lækker frokost bestående af pizza og cola. Næste møde afholdes på 4kløverskolen Ørbæk. Møderne afholdes på skift på de forskellige skoler og derved skal NHS naturligvis også afholde et af møderne.

* **Ønske om ramper, paller mm til at bruge på fodboldbanen til skateboard og løbehjul. Lukas og Oliver fortæller om priser og viser billeder af det som de har undersøgt.** Oliver har undersøgt priser på paller. Prisen for paller ligger Fra 200-500 kr. Lukas har ikke fået undersøgt sagen. Ingen har printet billeder. Lukas og Oliver undersøger priser og printer billeder til næste gang. Ønsket er at købe 2 stk. og allerhelst at finde et sted, som kun kan blive brugt til skaterbane, da man ellers skal flytte tingene hver gang. Ønske om et fast sted til en skaterbane. Der er en forespørgsel på, at bruge fliserne ved cykelskuret/ hallen.
* Evt. Nogle af eleverne kunne godt tænke sig en multibane som den de har i C. Fodboldbanen ved afd. A er for lille og man slår sig hårdt når man falder. Erik tager det med til bestyrelsesmødet.

Helle Pilegaard/Elevrådskontaktlærer

Julie Rommedahl/ formand elevrådet

*Helle/kontaktlærer elevrådet*